# Euroopan unionin C 55A/14.

| | ISSN 1977-1053 |
| --- | --- |
| Euroopan unionin
  virallinen lehti | C 55A |
| | |
| Suomenkielinen laitos | Tiedonantoja ja ilmoituksia | 66. vuosikerta14. helmikuu 2023 |

ISSN 1977-1053

Euroopan unionin

virallinen lehti

C 55A

Suomenkielinen laitos

Tiedonantoja ja ilmoituksia

66. vuosikerta14. helmikuu 2023

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan komissio |
| 2023/C 55 A/01 | Euroopan unionin perusoikeusvirasto (FRA) – Ilmoitus avoinna olevasta johtajan toimesta (Väliaikainen toimihenkilö – palkkaluokka AD 14) – COM/2023/20091 | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan komissio

2023/C 55 A/01

Euroopan unionin perusoikeusvirasto (FRA) – Ilmoitus avoinna olevasta johtajan toimesta (Väliaikainen toimihenkilö – palkkaluokka AD 14) – COM/2023/20091

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan komissio

| 14.2.2023 | FI | Euroopan unionin virallinen lehti | CA 55/1 |
| --- | --- | --- | --- |

14.2.2023

FI

Euroopan unionin virallinen lehti

CA 55/1

---

Euroopan unionin perusoikeusvirasto (FRA)

Ilmoitus avoinna olevasta johtajan toimesta

(Väliaikainen toimihenkilö – palkkaluokka AD 14)

COM/2023/20091

(2023/C 55 A/01)

Keitä olemme

Euroopan unionin perusoikeusvirasto (FRA) on yksi EU:n erillisvirastoista, ja se perustettiin 15. helmikuuta 2007 annetulla neuvoston asetuksella (EY) N:o 168/2007 (1), jäljempänä ”asetus”.

FRA:n tavoitteena on tarjota perusoikeuksia koskevaa apua ja asiantuntemusta Euroopan unionin toimielimille, elimille, laitoksille ja virastoille sekä jäsenvaltioille, kun ne panevat täytäntöön unionin oikeutta. Virasto tukee EU:n päätöksentekoa ja politiikan muotoilua perusoikeuksien alalla. Tähän tehtävään kuuluu ensisijaisesti muun muassa näyttöön perustuva tutkimus Euroopan unionin perusoikeuskirjan täytäntöönpanosta.

Tehtäviään suorittaessaan virasto viittaa Euroopan unionista tehdyn sopimuksen 6 artiklassa määriteltyihin perusoikeuksiin. Viraston päätehtäviin kuuluvat muun muassa seuraavat:

| a) | objektiivisten, luotettavien ja vertailukelpoisten tietojen keruu, analysointi ja levitys; |
| --- | --- |

a)

objektiivisten, luotettavien ja vertailukelpoisten tietojen keruu, analysointi ja levitys;

| b) | päätelmien ja lausuntojen laadinta yksittäisistä aiheista; |
| --- | --- |

b)

päätelmien ja lausuntojen laadinta yksittäisistä aiheista;

| c) | viraston toiminta-aloihin kuuluvia perusoikeuskysymyksiä koskevan vuosikertomuksen, viraston toimintaa koskevan vuosikertomuksen sekä eri aiheita käsittelevien raporttien julkaiseminen; |
| --- | --- |

c)

viraston toiminta-aloihin kuuluvia perusoikeuskysymyksiä koskevan vuosikertomuksen, viraston toimintaa koskevan vuosikertomuksen sekä eri aiheita käsittelevien raporttien julkaiseminen;

| d) | viestintästrategian laadinta ja kansalaisyhteiskunnan kanssa käytävän vuoropuhelun edistäminen, jotta voidaan lisätä yleistä tietämystä perusoikeuksista ja tiedottaa aktiivisesti viraston toiminnasta. |
| --- | --- |

d)

viestintästrategian laadinta ja kansalaisyhteiskunnan kanssa käytävän vuoropuhelun edistäminen, jotta voidaan lisätä yleistä tietämystä perusoikeuksista ja tiedottaa aktiivisesti viraston toiminnasta.

FRA on perustamisestaan lähtien kasvattanut erinomaista mainettaan virastona, joka tuottaa korkealaatuisia ja tosiasioihin perustuvia perusoikeuksien alan raportteja, tutkimuksia ja neuvoja. FRA saa säännöllisesti osakseen laajaa julkista ja mediahuomiota, ja sen johtaja kutsutaan säännöllisesti esittelemään viraston työtä Euroopan unionin neuvostolle ja Euroopan parlamentille. Se tuottaa monenlaisia raportteja ja selvityksiä, kuten perusoikeusraportti 2022 (2) tai käsikirja lapsen oikeuksia koskevasta EU:n oikeudesta (”Handbook on European law relating to the rights of the child – 2022 edition”) (3), sekä lausuntoja EU:n toimielinten pyynnöstä. Viraston 105 työntekijän joukkoon kuuluu oikeudellisia asiantuntijoita, politiikan tutkijoita ja yhteiskuntatieteilijöitä, tilastotieteilijöitä sekä viestinnän ja verkostoitumisen asiantuntijoita. Viraston vuotuinen talousarvio oli vuonna 2022 lähes 25 miljoonaa euroa. Lisätietoja on viraston verkkosivuilla osoitteessa https://fra.europa.eu/fi.

Mitä tarjoamme

Johtaja johtaa ja ohjaa virastoa

| a) | asetuksen 4 artiklassa tarkoitettujen tehtävien suorittamisessa, erityisesti tieteellisten tutkimusten, selvitysten, esiselvitysten ja toteutettavuustutkimusten tekemisessä, lausuntojen julkaisemisessa yksittäisistä aiheista unionin toimielimille ja jäsenvaltioille niiden pannessa täytäntöön yhteisön oikeutta sekä vuosikertomuksen laatimisessa viraston toiminta-aloihin kuuluvista perusoikeuskysymyksistä; |
| --- | --- |

a)

asetuksen 4 artiklassa tarkoitettujen tehtävien suorittamisessa, erityisesti tieteellisten tutkimusten, selvitysten, esiselvitysten ja toteutettavuustutkimusten tekemisessä, lausuntojen julkaisemisessa yksittäisistä aiheista unionin toimielimille ja jäsenvaltioille niiden pannessa täytäntöön yhteisön oikeutta sekä vuosikertomuksen laatimisessa viraston toiminta-aloihin kuuluvista perusoikeuskysymyksistä;

| b) | viraston ohjelma-asiakirjan valmistelemisessa ja täytäntöönpanossa; |
| --- | --- |

b)

viraston ohjelma-asiakirjan valmistelemisessa ja täytäntöönpanossa;

| c) | yleisölle suunnatussa tiedottamisessa kaikista viraston toimeksiantoon liittyvistä asioista; |
| --- | --- |

c)

yleisölle suunnatussa tiedottamisessa kaikista viraston toimeksiantoon liittyvistä asioista;

| d) | yhteistyössä, jota tehdään perusoikeuskysymysten alalla jäsenvaltioissa toimivien valtiollisten organisaatioiden ja julkisten laitosten kanssa, kansalliset ihmisoikeusinstituutiot ja kansalliset yhteyshenkilöt mukaan luettuina; |
| --- | --- |

d)

yhteistyössä, jota tehdään perusoikeuskysymysten alalla jäsenvaltioissa toimivien valtiollisten organisaatioiden ja julkisten laitosten kanssa, kansalliset ihmisoikeusinstituutiot ja kansalliset yhteyshenkilöt mukaan luettuina;

| e) | yhteistyössä, jota tehdään kansainvälisten organisaatioiden, kuten Euroopan neuvoston, Yhdistyneiden kansakuntien ja Euroopan turvallisuus- ja yhteistyöjärjestön (ETYJ) kanssa; |
| --- | --- |

e)

yhteistyössä, jota tehdään kansainvälisten organisaatioiden, kuten Euroopan neuvoston, Yhdistyneiden kansakuntien ja Euroopan turvallisuus- ja yhteistyöjärjestön (ETYJ) kanssa;

| f) | kansalaisyhteiskunnan kanssa tehtävässä yhteistyössä, muun muassa koordinoimalla perusoikeusfoorumin toimintaa; |
| --- | --- |

f)

kansalaisyhteiskunnan kanssa tehtävässä yhteistyössä, muun muassa koordinoimalla perusoikeusfoorumin toimintaa;

| g) | pantaessa täytäntöön ammatillisten standardien mukaisia tehokkaita seuranta- ja arviointimenettelyjä, joilla viraston toimintaa tarkastellaan suhteessa asetettuihin tavoitteisiin; |
| --- | --- |

g)

pantaessa täytäntöön ammatillisten standardien mukaisia tehokkaita seuranta- ja arviointimenettelyjä, joilla viraston toimintaa tarkastellaan suhteessa asetettuihin tavoitteisiin;

| h) | kaikissa henkilöstöasioissa ja erityisesti asetuksen 24 artiklan 2 kohdassa säädettyjen valtuuksien käytössä henkilöstön osalta; |
| --- | --- |

h)

kaikissa henkilöstöasioissa ja erityisesti asetuksen 24 artiklan 2 kohdassa säädettyjen valtuuksien käytössä henkilöstön osalta;

| i) | viraston talousarvion toteuttamisessa noudattaen asetuksen 21 artiklaa; |
| --- | --- |

i)

viraston talousarvion toteuttamisessa noudattaen asetuksen 21 artiklaa;

| j) | toimimalla tulojen ja menojen hyväksyjänä kaikkien asiaa koskevien EU:n säännösten (4) mukaisesti; ja |
| --- | --- |

j)

toimimalla tulojen ja menojen hyväksyjänä kaikkien asiaa koskevien EU:n säännösten (4) mukaisesti; ja

| k) | muissa tarvittavissa toimenpiteissä sen takaamiseksi, että virasto toimii tehokkaasti ja asetuksen sekä kaikkien muiden asiaan liittyvien unionin oikeuden säännösten mukaisesti. |
| --- | --- |

k)

muissa tarvittavissa toimenpiteissä sen takaamiseksi, että virasto toimii tehokkaasti ja asetuksen sekä kaikkien muiden asiaan liittyvien unionin oikeuden säännösten mukaisesti.

Johtaja hoitaa tehtäviään riippumattomasti. Johtaja on FRA:n laillinen edustaja, joka vastaa toiminnastaan hallintoneuvostolle (5). Euroopan parlamentti tai neuvosto voi kutsua johtajan milloin tahansa kuultavaksi mistä tahansa viraston toimintaan liittyvästä kysymyksestä ja erityisesti esittelemään viraston toimintaan liittyvää yksittäistä aihetta.

Tarkempi kuvaus suunnitelluista tehtävistä on asetuksen 15 artiklassa.

Ketä etsimme (valintaperusteet)

Toivomme hakijalta

Johtamistaidot

| — | kykyä johtaa taustaltaan monialaisia ryhmiä ylemmän johdon tasolla ja kykyä motivoida henkilöstöä korkeatasoisiin suorituksiin |
| --- | --- |

—

kykyä johtaa taustaltaan monialaisia ryhmiä ylemmän johdon tasolla ja kykyä motivoida henkilöstöä korkeatasoisiin suorituksiin

| — | hyvää arvostelukykyä ja näyttöä menestyksestä johtotehtävissä, erityisesti kykyä asettaa ja saavuttaa tavoitteita |
| --- | --- |

—

hyvää arvostelukykyä ja näyttöä menestyksestä johtotehtävissä, erityisesti kykyä asettaa ja saavuttaa tavoitteita

| — | kokemusta varainhoidosta ja talousarviohallinnosta; |
| --- | --- |

—

kokemusta varainhoidosta ja talousarviohallinnosta;

Erityisosaaminen ja asiantuntemus

| — | kansallisissa ja kansainvälisissä yhteyksissä hankittua perus- tai ihmisoikeuksien kunnioittamiseen ja edistämiseen liittyvien asioiden perusteellista tuntemusta sekä näyttöä näihin asioihin liittyvästä kokemuksesta |
| --- | --- |

—

kansallisissa ja kansainvälisissä yhteyksissä hankittua perus- tai ihmisoikeuksien kunnioittamiseen ja edistämiseen liittyvien asioiden perusteellista tuntemusta sekä näyttöä näihin asioihin liittyvästä kokemuksesta

| — | perusoikeuksien suojeluun ja edistämiseen liittyvän EU:n lainsäädännön, myös Euroopan unionin perusoikeuskirjan, ja politiikan hyvää tuntemusta |
| --- | --- |

—

perusoikeuksien suojeluun ja edistämiseen liittyvän EU:n lainsäädännön, myös Euroopan unionin perusoikeuskirjan, ja politiikan hyvää tuntemusta

| — | EU:n toimielinten, niiden toiminnan ja vuorovaikutuksen hyvää tuntemusta; muiden kansainvälisten järjestöjen tuntemus katsotaan eduksi |
| --- | --- |

—

EU:n toimielinten, niiden toiminnan ja vuorovaikutuksen hyvää tuntemusta; muiden kansainvälisten järjestöjen tuntemus katsotaan eduksi

| — | kokemus aiheeseen liittyvän tieteellisen tutkimuksen tekemisestä ja/tai johtamisesta (esimerkiksi jatko-opinnot/väitöskirja) katsotaan eduksi; |
| --- | --- |

—

kokemus aiheeseen liittyvän tieteellisen tutkimuksen tekemisestä ja/tai johtamisesta (esimerkiksi jatko-opinnot/väitöskirja) katsotaan eduksi;

Henkilökohtaiset ominaisuudet

| — | erinomaista kykyä viestiä sujuvasti ja tehokkaasti yleisölle erityisesti tiedotusvälineiden kautta ja niiden kanssa, edustaa virastoa kansainvälisillä foorumeilla sekä tehdä yhteistyötä sidosryhmien kanssa |
| --- | --- |

—

erinomaista kykyä viestiä sujuvasti ja tehokkaasti yleisölle erityisesti tiedotusvälineiden kautta ja niiden kanssa, edustaa virastoa kansainvälisillä foorumeilla sekä tehdä yhteistyötä sidosryhmien kanssa

| — | sitoutumista yhdenvertaiseen kohteluun sukupuolesta, rodusta tai etnisestä alkuperästä, uskonnosta tai vakaumuksesta, vammaisuudesta, iästä tai seksuaalisesta suuntautumisesta riippumatta. |
| --- | --- |

—

sitoutumista yhdenvertaiseen kohteluun sukupuolesta, rodusta tai etnisestä alkuperästä, uskonnosta tai vakaumuksesta, vammaisuudesta, iästä tai seksuaalisesta suuntautumisesta riippumatta.

Mitä edellytämme (hakuedellytykset)

Valintavaiheeseen päästäkseen hakijan on täytettävä seuraavat muodolliset vaatimukset viimeistään hakuajan päättyessä:

| — | Kansalaisuus: Hakijan on oltava jonkin Euroopan unionin jäsenvaltion kansalainen. |
| --- | --- |

—

Kansalaisuus: Hakijan on oltava jonkin Euroopan unionin jäsenvaltion kansalainen.

| — | Korkeakoulututkinto: Hakijalla on oltava






  — | joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus, |
| --- | --- | --- |

—

Korkeakoulututkinto: Hakijalla on oltava

—

joko korkeakoulututkintoa vastaava koulutus, joka kestää tavallisesti vähintään neljä vuotta ja josta on osoituksena tutkintotodistus,

| — | tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen). |
| --- | --- |

—

tai korkeakoulututkintoa vastaava koulutus, joka kestää tavallisesti vähintään kolme vuotta ja josta on osoituksena tutkintotodistus, ja vähintään yhden vuoden soveltuva työkokemus (tätä vuoden työkokemusta ei lasketa mukaan jäljempänä vaadittuun, korkeakoulutuksen jälkeen hankittuun työkokemukseen).

| — | Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (6) tutkintoa vastaavalla pätevyystasolla. Tästä työkokemuksesta vähintään viisi vuotta on oltava viraston toiminta-alalta eli perusoikeus- tai ihmisoikeuksien alalta. |
| --- | --- |

—

Työkokemus: Hakijalla on oltava korkeakoulututkinnon suorittamisen jälkeen hankittu vähintään 15 vuoden työkokemus (6) tutkintoa vastaavalla pätevyystasolla. Tästä työkokemuksesta vähintään viisi vuotta on oltava viraston toiminta-alalta eli perusoikeus- tai ihmisoikeuksien alalta.

| — | Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (7) tämän toimen kannalta olennaiselta alalta. |
| --- | --- |

—

Kokemus johtotehtävistä: Tutkinnon suorittamisen jälkeen hankitusta työkokemuksesta vähintään viisi vuotta on oltava korkean tason johtotehtävästä (7) tämän toimen kannalta olennaiselta alalta.

| — | Kielitaito: Hakijalla on oltava yhden Euroopan unionin virallisen kielen perusteellinen taito (8) ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä. |
| --- | --- |

—

Kielitaito: Hakijalla on oltava yhden Euroopan unionin virallisen kielen perusteellinen taito (8) ja toisen virallisen kielen riittävä taito. Valintalautakunta varmistaa haastattelun (haastattelujen) aikana, että hakijat täyttävät jonkin toisen EU:n virallisen kielen riittävää taitoa koskevan vaatimuksen. Tämän vuoksi haastattelu saatetaan tehdä ainakin osittain kyseisellä toisella kielellä.

| — | Ikäraja: Hakijan on hakemuksen jättämisen määräajasta lukien voitava työskennellä koko viiden vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (9) 47 artikla). |
| --- | --- |

—

Ikäraja: Hakijan on hakemuksen jättämisen määräajasta lukien voitava työskennellä koko viiden vuoden toimikausi ennen eläkeiän saavuttamista. Euroopan unionin väliaikainen toimihenkilö saavuttaa eläkeiän sen kuukauden päättyessä, jonka aikana hän täyttää 66 vuotta (ks. Euroopan unionin muuhun henkilöstöön sovellettavien palvelussuhteen ehtojen (9) 47 artikla).

Valinta ja nimittäminen

FRA:n hallintoneuvosto nimittää johtajan Euroopan komission valitsemien hakijoiden joukosta.

Euroopan komissio valitsee hakijat luetteloon järjestämällä valintamenettelyn omien valinta- ja palvelukseenottomenettelyjensä mukaisesti (ks. asiakirja ”Compilation Document on Senior Officials Policy” (10)).

Euroopan komissio perustaa valintamenettelyn osana esivalintalautakunnan. Lautakunta arvioi kaikki hakemukset, tarkastaa kelpoisuusvaatimusten täyttymisen ja valitsee sitten ne hakijat, joiden profiilit vastaavat parhaiten edellä mainittuja valintaperusteita ja jotka voidaan kutsua sen haastateltaviksi.

Haastattelujen jälkeen esivalintalautakunta tekee päätelmänsä ja laatii luettelon hakijoista, jotka voidaan kutsua Euroopan komission neuvoa-antavan nimityskomitean jatkohaastatteluun. Nimityskomitea päättää esivalintalautakunnan päätelmät huomioon ottaen, ketkä hakijoista kutsutaan haastatteluun.

Neuvoa-antavan nimityskomitean haastateltaviksi kutsutut hakijat osallistuvat koko päivän kestävään, ulkopuolisten rekrytointikonsulttien toteuttamaan johtamistaitojen arviointiin. Haastattelun ja arvioinnin tulosten perusteella neuvoa-antava nimityskomitea laatii luettelon hakijoista, joiden se katsoo soveltuvan viraston johtajan toimeen.

Neuvoa-antavan nimityskomitean luettelossa olevat hakijat haastattelee yksi tai useampi komission jäsen, jonka alaisuudessa suhteista virastoon vastaava pääosasto toimii.

Näiden haastattelujen jälkeen Euroopan komissio laatii luettelon soveltuvimmista hakijoista. Hakijan ottaminen ehdolle valittujen hakijoiden luetteloon ei takaa nimitystä.

Luetteloon hyväksyttyjä hakijoita pyydetään esittäytymään toimivaltaisille neuvoston elimille ja Euroopan parlamentin valiokunnille ja vastaamaan kysymyksiin. Viraston hallintoneuvosto nimittää sen jälkeen johtajan ottaen huomioon Euroopan parlamentin ja Euroopan unionin neuvoston lausunnot ja niiden esittämät suosituimmuusjärjestykset.

Hänellä on oltava tai hänen on kyettävä hankkimaan voimassa oleva henkilöturvallisuusselvitykseen perustuva todistus kansalliselta turvallisuusviranomaiselta. Henkilöturvallisuusselvitys on hallinnollinen päätös, jonka perustana on toimivaltaisen kansallisen turvallisuusviranomaisen tekemä kansallisten lakien ja muiden säännösten mukainen turvallisuusselvitys. Sillä todistetaan, että henkilölle voidaan antaa oikeus tutustua tietyntasoisiin turvallisuusluokiteltuihin tietoihin. (Henkilöturvallisuusselvitystä koskeva menettely voidaan aloittaa ainoastaan työnantajan, ei yksittäisen hakijan pyynnöstä.)

EU:n turvallisuusluokiteltuihin tietoihin pääseminen vähintään tasolla CONFIDENTIEL UE/EU CONFIDENTIAL ja osallistuminen kokouksiin, joissa tällaisia tietoja käsitellään, edellyttää, että hakijalla on asianomaisen jäsenvaltion myöntämä henkilöturvallisuusselvitys. Lisäksi vaaditaan, että turvallisuusselvitysmenettely on saatettu päätökseen ja hakija on saanut Euroopan komission turvallisuusyksikön antaman asiaankuuluvan ohjeistuksen.

Monimuotoisuus ja osallisuus

Virasto toteaa, että työ- ja yksityiselämän terve tasapaino on monille ihmisille tärkeä motivaation lähde. Se myös tiedostaa odotuksen siitä, että joustavat työjärjestelyt ovat osa nykyaikaista työympäristöä. Työnantajana virasto on sitoutunut varmistamaan sukupuolten tasa-arvon ja ehkäisemään kaikenlaista syrjintää. Se toivoo saavansa hakemuksia EU:n jäsenvaltioista taustaltaan erilaisilta ja erilaista osaamista omaavilta päteviltä hakijoilta mahdollisimman laajalta maantieteelliseltä alueelta. Sukupuolten tasa-arvon edistämiseksi virasto kannustaa erityisesti naisia jättämään hakemuksen. Vammaisille henkilöille voidaan tarjota apua palvelukseenottomenettelyn aikana. Lisätietoja voi pyytää sähköpostitse osoitteesta JUST-HR-CORRESPONDENT@ec.europa.eu.

Palvelussuhteen ehdot

Palkkaus ja palvelussuhteen ehdot määräytyvät Euroopan unionin muuhun henkilöstöön sovellettavien palvelussuhteen ehtojen mukaan.

Valituksi tullut hakija otetaan FRA:n palvelukseen väliaikaisena toimihenkilönä palkkaluokkaan AD 14 (11). Hänet luokitellaan aiemman työkokemuksensa perusteella palkkaluokan palkkatasolle 1 tai 2.

Valittu hakija nimitetään viiden vuoden toimikaudeksi, jota voidaan jatkaa enintään viidellä vuodella nimityshetkellä sovellettavan, viraston perustamisesta annetun asetuksen mukaisesti.

Hakijoiden tulee ottaa huomioon, että Euroopan unionin muuhun henkilöstöön sovellettavien palvelussuhteen ehtojen mukaan kaikkien uusien toimihenkilöiden on suoritettava hyväksyttävästi yhdeksän kuukauden koeaika.

Työpaikka sijaitsee Wienissä, Itävallassa.

Toimi voidaan täyttää 16. joulukuuta 2023 alkaen.

Tärkeää tietoa hakijoille

Hakijoita muistutetaan siitä, että valintalautakuntien työ on luottamuksellista. Hakijat eivät tämän vuoksi saa itse tai toisen henkilön välityksellä olla suoraan tai epäsuorasti yhteydessä valintalautakuntien jäseniin. Kaikki kyselyt on osoitettava asiaa käsittelevän lautakunnan sihteeristölle.

Henkilötietojen suoja

Euroopan komissio huolehtii siitä, että hakijoiden henkilötietojen käsittelyssä noudatetaan Euroopan parlamentin ja neuvoston asetusta (EU) 2018/1725 (12). Erityistä huomiota kiinnitetään tietojen luottamuksellisuuteen ja tietosuojaan.

Riippumattomuus ja sidonnaisuuksia koskeva ilmoitus

Ennen työtehtävien aloittamista johtajan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus sidonnaisuuksista, joiden voidaan katsoa heikentävän hänen riippumattomuuttaan.

Hakumenettely

Hakijan on ennen hakemuksensa jättämistä varmistettava, että hän täyttää kaikki hakuedellytykset (”Mitä edellytämme”) ja erityisesti tutkintoa, korkean tason työkokemusta ja kielitaitoa koskevat vaatimukset. Jos jokin edellytyksistä ei täyty, hakemus hylätään automaattisesti.

Hakijan on rekisteröidyttävä seuraavalla verkkosivustolla ja noudatettava menettelyn eri vaiheista annettuja ohjeita:

https://ec.europa.eu/dgs/human-resources/seniormanagementvacancies/CV_Encadext/index.cfm?fuseaction=premierAcces&langue=EN

Hakijalla on oltava voimassa oleva sähköpostiosoite. Sitä käytetään sekä rekisteröitymisen vahvistamiseen että yhteydenpitoon hakijan kanssa menettelyn aikana. Sähköpostiosoitteen muutoksista on siksi ilmoitettava Euroopan komissiolle.

Hakijan on liitettävä hakemukseensa ansioluettelo pdf-muodossa, mieluiten Europass-ansioluettelomallia (13) käyttäen, ja laadittava verkossa vapaamuotoinen hakemuskirje (enintään 8 000 merkkiä). Ansioluettelo ja vapaamuotoinen hakemuskirje voidaan toimittaa millä tahansa Euroopan unionin virallisella kielellä.

On hakijan oman edun mukaista varmistaa, että hakemus on täsmällinen, perusteellinen ja totuudenmukainen.

Kun hakija on lähettänyt sähköisen rekisteröitymislomakkeen, hän saa sähköpostiviestin, jossa vahvistetaan, että hakemus on rekisteröity. Jos hakija ei saa vahvistusviestiä, hakemusta ei ole rekisteröity!

Hakuprosessin etenemistä ei ole mahdollista seurata verkossa. Euroopan komissio ottaa suoraan yhteyttä hakijaan hakemuksen käsittelyyn liittyvissä asioissa.

Sähköpostitse lähetettyjä hakemuksia ei hyväksytä. Lisätietoja ja/tai apua teknisiin ongelmiin voi pyytää sähköpostitse osoitteesta HR-MANAGEMENT-ONLINE@ec.europa.eu.

Hakijan on huolehdittava siitä, että hän täyttää sähköisen rekisteröitymislomakkeen ennen määräajan päättymistä. Hakemista ei kannata jättää hakuajan viimeisiin päiviin, sillä rekisteröityminen ei verkkoliikenteen ruuhkien tai internetyhteyden katkosten takia välttämättä onnistu ensi yrittämällä. Tietojen syöttäminen ei ole mahdollista sen jälkeen, kun rekisteröitymisen määräaika on päättynyt. Rekisteröitymistä määräajan jälkeen ei oteta huomioon.

Rekisteröitymisen määräaika

Rekisteröityminen päättyy 14. maaliskuuta 2023 klo 12.00 Belgian aikaa, jonka jälkeen rekisteröityminen ei ole enää mahdollista.

---

(1)  Neuvoston asetus (EY) N:o 168/2007, annettu 15 päivänä helmikuuta 2007, Euroopan unionin perusoikeusviraston perustamisesta (EUVL L 53, 22.2.2007, s. 1), sellaisena kuin se on muutettuna neuvoston asetuksella (EU) 2022/555 (EUVL L 108, 7.4.2022, s. 1).

(2)  https://fra.europa.eu/en/publication/2022/fundamental-rights-report-2022

(3)  https://fra.europa.eu/en/publication/2022/handbook-european-law-child-rights

(4)  Esimerkiksi Euroopan yhteisöjen yleiseen talousarvioon sovellettavasta varainhoitoasetuksesta 19 päivänä marraskuuta 2002 annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta komission asetuksen (EY, Euratom) N:o 2343/2002 33–42 artikla (EYVL L 357, 31.12.2002, s. 72).

(5)  Hallintoneuvoston työkielet ovat englanti ja ranska, ks. https://fra.europa.eu/sites/default/files/mb-decision-2009_3_en_-mb_language_regime.pdf

(6)  Työkokemus otetaan huomioon vain, jos se edustaa todellista työsuhdetta, jossa on kyse tosiasiallisesta työnteosta palkattuna työntekijänä (mikä tahansa työsopimus) tai palvelun tarjoajana. Osa-aikatyö otetaan huomioon kokoaikatyöksi muunnettuna. Äitiys-/vanhempain-/adoptiovapaa otetaan huomioon, jos se on pidetty työsopimuksen puitteissa. Tohtorinopinnot rinnastetaan työkokemukseen myös siinä tapauksessa, että niistä ei ole maksettu korvausta, enintään kolmen vuoden ajalta, edellyttäen että tohtorintutkinto on suoritettu hyväksytysti. Tietty ajanjakso voidaan ottaa huomioon vain kerran.

(7)  Hakijan on ilmoitettava ansioluettelossaan selvästi seuraavat tiedot kaikilta niiltä vuosilta, jotka hän on toiminut johtotehtävissä: 1) johtotehtävien nimike ja tehtävänkuvaus, 2) alaisten määrä, 3) tehtävässä hallinnoitujen varojen suuruusluokka, 4) ylempien ja alempien organisaatiotasojen määrä sekä 5) samantasoisessa tehtävässä toimineiden henkilöiden määrä.

(8)  https://eur-lex.europa.eu/legal-content/FI/TXT/?uri=CELEX%3A01958R0001-20130701

(9)  https://eur-lex.europa.eu/legal-content/FI/TXT/?uri=CELEX%3A01962R0031-20140701

(10)  https://commission.europa.eu/jobs-european-commission/job-opportunities/managers-european-commission_fi (saatavilla vain englanniksi).

(11)  Euroopan unionin virkamiesten ja muun henkilöstön palkkoihin ja eläkkeisiin sovellettava korjauskerroin on Itävallan osalta 108,3 prosenttia 1. tammikuuta 2022 alkaen. Kerrointa tarkistetaan vuosittain.

(12)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

(13)  Lisätietoja Europass-ansioluettelon luomisesta verkossa on osoitteessa https://europa.eu/europass/fi/create-europass-cv.

---